બીજા ટેસ્ટની હાર બાદ સુકાની કોહલીએ પત્રકાર પરિષદમાં જણાવ્યું હતું કે મને કોઇ ટેકનિકલી ખામી નજરે પડી રહી નથી. બેટધરો તેમની યોજનાને લઇને સ્પષ્ટ છે, તેમને કોઇ દબાણ નથી. જો બોલ મૂવ કરતો હોય તો આપ તેનો સામનો કરી શકો છો. મગજમાં જે ચાલતું હોય તે ચાલવા દેવાનું. મહાન ખેલાડીઓએ કહ્યુ છે કે દરેક વસ્તુ સામાન્ય રાખો. તમારે (ભારતીય બેટધરો) પણ એ જ કરવાનું છે. તમે અહીં આવીને એવું વિચારી ન શકો કે હાલત બહુ કઠિન છે. જો તેનો સામનો કરવા તૈયાર રહેશો તો એ મુશ્કેલ વાત નથી.